**уОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 2/28.11.2019 година**

Със 17 (седемнадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Полагане на клетва по чл.32, ал.1 от ЗМСМА (Закона за местното самоуправление и местната администрация) от новоизбраните общински съветници и подписване на клетвен лист.

*Докладва: М.Ахмед- председател на ОбС Хитрино*

**2.**Избор на временна комисия за изработване на проект за Правилник за организацията и дейността на Общински съвет Хитрино, неговите комисии и взаимодействието му с общинската администрация.

*Докладва: М.Ахмед- председател на ОбС Хитрино*

**3.**Приемане на структурата на ОбА.

*Докладва: Н.Исмаил- кмет на община Хитрино*

**4.**Определяне на трудовите възнаграждения на кмета на общината и кметовете на населените места.

*Докладва: Н.Исмаил- кмет на община Хитрино*

**5.**Определяне на представител на Общински съвет Хитрино в Общото събрание на Националното сдружение на общините в Република България (НСОРБ).

*Докладва: М.Ахмед- председател на ОбС Хитрино*

**6.**Определяне на представител, който да бъде включен в състава на Областния съвет за развитие в област Шумен, съгласно чл.22 ал.2 от Закона за регионалното развитие.

*Докладва: М.Ахмед- Председател на ОбС Хитрино*

**7.**Докладни записки:

**7.1.**Избиране на г-н Нуридин Исмаил- кмет на община Хитрино да участва в заседанията на Общото събрание на съдружниците на „Водоснабдяване и канализация – Шумен” ООД и да представлява община Хитрино в дружеството, съобразно дела на общината като съдружник в капитала на това дружество.

*Докладва: М.Ахмед- Председател на ОбС Хитрино*

**ПО ПЪРВА ТОЧКА ОТ ДНЕВНИЯ РЕД**

Полагане на клетва по чл.32, ал.1 от ЗМСМА (Закона за местното самоуправление и местната администрация) от новоизбраните общински съветници и подписване на клетвен лист.

Г-н Мустафа Ахмед- Председател на Общински съвет Хитрино уведоми, че двама общински съветника са отсъствали на първото заседание на Общински съвет Хитрино и ще положат клетва днес. Прочете абзац по абзац клетвата: „Заклевам се в името на Република България да спазвам Конституцията и законите на страната и във всичките си действия да се ръководя от интересите на гражданите от община Хитрино и да работя за тяхното благоденствие.”

**Избраните за общинските съветници:**

**1.**г-н Билгин …………., с. Върбак, ДПС (Движение за права и свободи);

**2.**г-н Левент ………………., с. Сливак, ДПС (Движение за права и свободи),

абзац по абзац повтаряйки след г-н Мустафа Ахмед положиха клетва на основание чл.32, ал.1 от Закона за местното самоуправление и местната администрация (ЗМСМА) и подписаха клетвени листи.

**ПО ВТОРА ТОЧКА ОТ ДНЕВНИЯ РЕД**

Избор на временна комисия за изработване на проект за Правилник за организацията и дейността на Общински съвет Хитрино, неговите комисии и взаимодействието му с общинската администрация.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.1 и чл.21, ал.2 от Закона за местното самоуправление и местната администрация (ЗМСМА) прие

**РЕШЕНИЕ № 2**

На основание чл. 48, ал.1 от Закона за местното самоуправление и местната администрация (ЗМСМА), Общински съвет Хитрино

Р Е Ш И:

Избира тричленна временна комисия за изработване на проект за Правилник за организацията и дейността на Общински съвет Хитрино, неговите комисии и взаимодействието му с общинската администрация, в следния вид:

1.Председател: Гюнайдън ………………..- общински съветник.

2.Член: Исмаил …………………..- общински съветник.

3.Член: Красен …………………..- общински съветник.

**ПО ТРЕТА ТОЧКА ОТ ДНЕВНИЯ РЕД**

Одобряване на общата численост и структурата на Общинска администрация Хитрино.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.2; чл. 27, ал.4 и във връзка с чл.15, ал.2 и ал.3 от Закона за местното самоуправление и местната администрация (ЗМСМА), Общински съвет Хитрино прие

**РЕШЕНИЕ № 3**

На основание Наредбата за прилагане на класификатора на длъжностите в администрацията, приета с ПМС (Постановление на Министерския съвет) № 129 от 26 юни 2012 година, Общински съвет Хитрино

Р Е Ш И:

**1.**Одобрява общата численост и структура на Общинска администрация Хитрино, както следва:

**Кметски длъжности: 22.5 бр.**

Кмет на община – 1 бр.

Заместник кмет на община – 2 бр.

Кмет на кметство – 18 бр.

Кметски наместник – 1.5 бр.

**Общинска администрация: 42 бр.**

**в това число:**

Секретар на община

Гл.архитект

**Обща администрация:**

**Дирекция** „Финансово-стопански дейности и административно-правно обслужване”.

**Специализирана администрация:**

**Дирекция** „Устройство на територията, Хуманитарни дейности, Регионално развитие и Програми”.

**Обща численост: 64.5 бр.**

**ПО ЧЕТВЪРТА ТОЧКА ОТ ДНЕВНИЯ РЕД**

Определяне на трудовите възнаграждения на кмета на общината и кметовете на населените места.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.5 от Закона за местното самоуправление и местната администрация (ЗМСМА), Общински съвет Хитрино прие

**РЕШЕНИЕ № 4**

На основание ПМС № 67 от 14.04.2010 година за заплатите в бюджетните организации и дейности, Общински съвет Хитрино

Р Е Ш И:

**1.**Индивидуалните основни месечни заплати на кмета на общината и кметовете на населените места да бъдат, както следва:

|  |  |  |  |
| --- | --- | --- | --- |
| **№ по**  **ред** | **Име, презиме, фамилия** | **Длъжност** | **Сума в лв.:** |
| **1.** | Нуридин ………………….. | Кмет на община Хитрино | 3 400 |
|  | **Кмет на кметство от 501 до 2500 души:** |  |  |
| **1.** | Бахти ………………….. | Кмет на с. Живково | 1 200 |
| **2.** | Сабрия ……………….. | Кмет на с. Каменяк | 1 200 |
| **3.** | Мехнуриет ……………….. | Кмет на с. Тимарево | 1 320 |
| **4.** | Гюнай ………………….. | Кмет на с. Студеница | 1 020 |
| **5.** | Метин ………………….. | Кмет на с. Звегор | 1 020 |
| **6.** | Исмаил ………………… | Кмет на с. Тервел | 1 020 |
| **7.** | Назиф ………………….. | Кмет на с. Трем | 1 020 |
| **8.** | Ибрям …………………. | Кмет на с. Висока поляна | 1 020 |
| **9.** | Исмаил ……………….. | Кмет на с. Черна | 1 020 |
|  | **Кмет на кметство до 500 души:** |  |  |
| **10.** | Джеват ………………….. | Кмет на с. Длъжко | 990 |
| **11.** | Алкан ……………………. | Кмет на с. Единаковци | 990 |
| **12.** | Ахмед …………………… | Кмет на с. Байково | 990 |
| **13.** | Метхан ………………… | Кмет на с. Иглика | 990 |
| **14.** | Нердживан ……………….. | Кмет на с. Развигорово | 990 |
| **15.** | Джемал …………………….. | Кмет на с. Сливак | 990 |
| **16.** | Ридван ……………………… | Кмет на с. Близнаци | 990 |
| **17.** | Шефкъ ………………………. | Кмет на с. Върбак | 990 |
| **18** | Миннет …………………….. | Кмет на с. Добри Войниково | 990 |

**2.**Допълнително месечно възнаграждение за придобит трудов стаж и професионален опит да е в размер на едно на сто от индивидуалната основна месечна работна заплата за всяка година трудов стаж и професионален опит.

Придобитият в друго предприятие трудов стаж да се зачита изцяло за трудов стаж и професионален опит по смисъла на Наредбата за структурата и организацията на работната заплата (НСОРЗ), ако той е придобит по трудово правоотношение или на държавна служба.

**ПО ПЕТА ТОЧКА ОТ ДНЕВНИЯ РЕД**

Определяне на представител на Общински съвет Хитрино в Общото събрание на Националното сдружение на общините в Република България (НСОРБ).

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т. 15 и чл.27, ал. 5 от Закона за местното самоуправление и местната администрация (ЗМСМА), Общински съвет Хитрино прие

**РЕШЕНИЕ № 5**

На основание чл.12, ал.2 и чл.27, ал.1 от Устава на НСОРБ (Националното сдружение на общините в Република България) Общински съвет Хитрино

Р Е Ш И:

**1.** Определя за делегат в Общото събрание на Националното сдружение на общините в Република България представителя на общинския съвет г-н Мустафа ……………………..- Председател на Общински съвет – Хитрино, област Шумен

**2.** При невъзможност за участие на определения по т.1 делегат в заседание на Общото събрание, той ще бъде заместван от г-н Гюнайдън ……………………- общински съветник при Общински съвет – Хитрино, област Шумен.

**ПО ШЕСТА ТОЧКА ОТ ДНЕВНИЯ РЕД**

Определяне на представител, който да бъде включен в състава на Областния съвет за развитие в област Шумен, съгласно чл.22 ал.2 от Закона за регионалното развитие.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, т.23 и чл.21, ал.2 от Закона за местното самоуправление и местната администрация, Общински съвет Хитрино прие

**РЕШЕНИЕ № 6**

На основание чл. 22, ал. 2 от Закона за регионалното развитие, Общински съвет –Хитрино

Р Е Ш И:

Определя г-н Гюнайдън ……………………-общински съветник за представител в Областния съвет за развитие на област Шумен.

При невъзможност за участие на титуляра, той да бъде заместван от г-н Мустафа ……………………………- председател на Общински съвет-Хитрино.

**ПО СЕДМА ТОЧКА ОТ ДНЕВНИЯ РЕД**

Докладни записки:

**7.1.**Избиране на г-н Нуридин Исмаил- кмет на община Хитрино да участва в заседанията на Общото събрание на съдружниците на „Водоснабдяване и канализация – Шумен” ООД и да представлява община Хитрино в дружеството, съобразно дела на общината като съдружник в капитала на това дружество.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.9 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 7**

На основание чл.137, ал.4 от Търговския закон, Общински съвет Хитрино

Р Е Ш И:

Избира г-н Нуридин …………………….. – Кмет на община Хитрино да участва в заседанията на Общото събрание на съдружниците на „Водоснабдяване и канализация – Шумен” ООД и да представлява община Хитрино в дружеството, съобразно дела на общината като съдружник в капитала на това дружество.

Преди да закрие заседанието на Общински съвет Хитрино г-н Мустафа Ахмед- председател на Общински съвет Хитрино запозна присъстващите с чл.35, § 4 и § 68 от Закона за противодействие на корупцията и за отнемане на незаконно придобитото имущество, изм. ДВ. Бр.83 от 22 октомври 2019 година, изискващ попълване и подаване на съответните декларации от общински съветници и кметове.

Г-н Мустафа Ахмед – Председател на Общински съвет Хитрино, поради изчерпване на дневния ред, закри заседанието на Общинския съвет в 11.30 часа.

**МУСТАФА АХМЕД:**

ПРЕДСЕДАТЕЛ НА ОбС – ХИТРИНО

**НЕВЯНКА ТОДЕВА:**

ПРОТОКОЛИСТ НА ОбС - ХИТРИНО